فاقوس

فاقوس هيا مركز فى محافظة الشرقيه فى مصر.
اسم بلد أوسيم جه فى التاريخ كعاصمة الإقليم رقم 20 فى التقسيم الفرعونى بتاع أقاليم مصر واتقال على المنطقة, اللى هيا مدينة فاقوس الايام دى الإقليم رقم 20. كلمة أوسيم جت فى التوراة بالاسم جو شم هيا نفس المنطقة اللى استوطنها العبرانيين و فوقها دارت قصة سيدنا يوسف عليه السلام. فى الكتابات اليونانية, اسم أوسيم جه فى صورة مختصرة و أتضيف ليها أداة التعريف (ف) فبقت فاقوس و كانت عاصمة لنفس المنطقة فى العصر اليونانى والروماني. بعد الفتح العربي, خدت اسمها الحالى اللى هوا فاقوس. شوية باحثين بيعتقدوا ان العبرانيين سموها فاجوس او باغوزين هيا متئلفه من مقطعين البه والفه ومعناها ارض والتانيه جوشن ومعناها النما يعنى المعنى كله ارض النما. الباحث جيرار شايف فى مقاله فى مجلة صديق الكاهن أن فاقوس كانت بتسمى فى عهد الفراعنة "جسيم" وبعدين اتسمت المنطقة كلها باسم جاسان فى العصر اليونانى فاقوس والعصر الرومانى القبطى اتسمت أربيا او تى أربيا. شوية باحثين شايفين أن اللغة القبطية فسرت اسم فاقوس تفسير منطقى وبيقولوا أن كلمة جاسان اتضاف ليها (فا) اللى هيا أداة تعريف فى اللغة القبطية فبقت فاجاسان, بمعنى يتاعة جاسان وبعدين اتحرفت لفاقوس. و أظرف واضحك اللى اتقال عن تسمية فاقوس رأى الاستاذ الدكتور مصطفى القاضى أن ارض فاقوس حصل عليها معركة شديدة اتكسر فيها الف قوس اللى هوا اداة من ادوات الحرث فتقالت كلمة الفاقوس عليها.

فاقوس فيها 571340  انسان  وبتعتبر تانى اكبر مركز حسب  عدد السكان فى محافظة الشرقية و فيها 11 وحدة محلية قروية بيتبعها 62 قرية رئيسية, زائد 728 عزبة وكفر(توابع).

مركز فاقوس مساحتها 485.3 كم2 وبتمثل تانى مركز حسب  المساحة بمحافظة الشرقية بعد مركز الزقازيق بنسبة 48.58% من مساحة المحافظة.

فاقوس فيها اماكن اثرية بترجع لعصر الفراعنه. وفيها مجال استثمار فى الصناعات غذائية واستصلاح آراضى و مزارع الفراخ و مصانع الزيوت ومواد بنا و منتجات خشب وغزل ونسيج وصناعات ورقية وصناعات هندسية. وهيا من اكبر المراكز فى تجارة الجاهزة والإكسسوارات.

تصنيف:الشرقيه